Zalavo ežeras

Zalavo ežeras () – ežeras Gudijoje, Gardino srities Astravo rajone, 37 km į šiaurės rytus nuo Astravo. Patenka į Saročios ežeryną. Ilgis – 0,87 km, plotis iki 0,37 km. Baseino plotas – 140 km². Vandens skaidrumas – 1,3 m.

Dubaklonis pjautuvo pavidalo, jo gylis 10–14 m. Pietvakariniai krantai žemi, pelkėti, kiti – aukšti. Atabradas siauras, smėlingas, dugne yra sapropelio nuogulų. Ežeras eutrofinis, vandens augalai siekia 2–2,5 m gylį, į ežerą jų juosta eina iki 35 m nuo kranto.Блакiтная кнiга Беларусi. – Мн.:БелЭн, 1994.

Zalavo ežeras priklauso Neries baseinui. Prateka Klevelės upė (Neries intakas), per ją sąsmaukomis jungiasi su gretimais Turaujo ir Kaimyno ežerais.

Ežere sugaunama lydekų, ešerių, karšių, lynų, raudžių, kuojų ir kitų žuvų.Энцыклапедыя прыроды Беларусі. У 5-і т. Т. 2. Гатня – Катынь / Рэдкал.: І. П. Шамякін (гал. рэд.) і інш. – Мн.: БелСЭ, 1983. 

Prie ežero įsikūrę kaimai: Aukštieji Kaimynai, Žemieji Kaimynai.

 Šaltiniai 

Kategorija:Astravo rajono ežerai